GiliGold/VAD_KnessetCorpus huggingface dataset:
אלי גולדשמידט: ב-1994 הלכתי לישון לילה בבית-המעצר באבו-כביר, ומאז היו עוד חברי-כנסת שעסקו בזה והיה דו"ח.
אלי גולדשמידט: חברת-הכנסת זהבה גלאון עשתה דו"ח מפורט מאד שראוי לציון, והיו על זה אינספור דיונים בוועדת החוקה.
אלי גולדשמידט: אני מוכן לקיים דיון יסודי על העניין הזה, וחשוב לקיים דיון יסודי על העניין הזה ואפילו אולי דיון משותף של ועדת החוקה, חוק ומשפט ושלנו.
אלי גולדשמידט: אבל, אני יכול לעשות זאת, רק אם יש כנסת.
אלי גולדשמידט: אם אין כנסת, לא אעשה זאת כי לא יהיה זמן.
אלי גולדשמידט: בכפוף לדבר הזה, אני מבטיח.
אלי גולדשמידט: אני מעמיד להצבעה את פניה מספר 418 לוועדה.
אלי גולדשמידט: ה צ ב ע ה פניה מס' 418 לוועדה התקבלה.
אלי גולדשמידט: פניה מספר 418 לוועדה אושרה.
נסים דהן: חמישה מליוני שקלים הם סכום לא מספיק.
ט' נוימן: יש בקשה, שסומנה כאילו לא תידון.
אלי גולדשמידט: בדוק זאת עם סמדר אלחנני.
אלי גולדשמידט: עתה, פניה מספר 419 לוועדה - השתתפות מע"צ בגין פרוייקטים במגזר הערבי ובמגזר הדרוזי.
נחום לנגנטל: אני רוצה להתנגד לזה.
אלי גולדשמידט: למה עלי לעצור פרוייקטים למיגזר הערבי ולמיגזר הדרוזי?
נחום לנגנטל: זה לא עניין של עצירה.
נחום לנגנטל: הם באים כך כל פעם, אבל הבעיה היא שדברים אחרים הם לא מביאים לפה.
נחום לנגנטל: את השינויים האחרים, שהם צריכים להביא, הם לא מביאים.
נחום לנגנטל: זה היה פה לפני סוכות, ואמרת לי: "בשבוע הבא".
נחום לנגנטל: בכל פניה אני מגיע לפה, ואומרים לי: "עכשיו, מגיש מישהו אחר".
נחום לנגנטל: אני אומר: "תביא זאת בפעם הבאה", והוא אומר לך: "לא".
אלי גולדשמידט: זה נכון, וזה בגלל שאנו לא בהכרח מענישים את האוצר או את משרד התחבורה.
אלי גולדשמידט: בסופו של דבר, אנו מענישים את הצרכנים.
נחום לנגנטל: איזה עוד כלי יש לי?
אלי גולדשמידט: מה אעשה?
אלי גולדשמידט: שינויים פנימיים אני יכול לעצור.
נחום לנגנטל: יש פה מקום לשפוך כסף בחודש האחרון - נכון?
נחום לנגנטל: באו ולקחו מקום אחר ושפכו כסף.
א' שביט: זה כדי לקדם פרוייקטים שאפשר לקדם אותם.
נחום לנגנטל: למה שופכים פה ולא במקום אחר?
אלי גולדשמידט: חבר-הכנסת לנגנטל, עם כל הכבוד והחברות, אני לא יכול.
נחום לנגנטל: אני מצביע נגד.
יוסף יצחק פריצקי: מה שהוא אומר איננו פוליטי.
אלי גולדשמידט: אני יודע שזה לא פוליטי, אבל מי יודע שהמניע לא פוליטי?
אלי גולדשמידט: בעיתון יהיה כתוב, שעצרנו פיתוח לערבים ולדרוזים.
אלי גולדשמידט: לך תסביר זאת עכשיו.
נחום לנגנטל: בכל דבר יהיה כתוב.
נחום לנגנטל: הכביש הבא יהיה לירושלים.
נחום לנגנטל: הכביש הבא יהיה בנגב.
נחום לנגנטל: זהו התרגיל.
אלי גולדשמידט: כאשר תהיה לך העברה שמשמעותה תוספות שכר או העברות פנימיות - תעצור, אבל לא פיתוח.
נסים דהן: האם זה במסגרת העברות לחברה לפיתוח הגליל?
אלי גולדשמידט: האם זה במסגרת ההעברות לחברה לפיתוח הגליל?
א' שביט: אני לא יודע.
אלי גולדשמידט: הוא לא יודע.
נסים דהן: אני מבקש פירוט.
אלי גולדשמידט: חבר-הכנסת דהן, האם הצטרפת לוועדה?
אלי גולדשמידט: זו רק בשורה טובה בשבילי.
נסים דהן: מה הן ההעברות האלה?
נסים דהן: אני מבקש פירוט האם זה במסגרת אותה התחייבות לחברה לפיתוח הגליל?
יוסף יצחק פריצקי: נתיבי גליל.
נסים דהן: הוא יודע.
נסים דהן: הוא הבין טוב את שאלתי.
א' שביט: הבנתי את השאלה, ואין לי תשובה כרגע.
א' שביט: אינני רוצה לתת לך סתם תשובה.
נסים דהן: אם זה "נתיבי גליל", אני מבקש לעצור זאת עד לבירור.
א' שביט: לפי מה שאני מכיר, זה לא.
א' שביט: אבל, אברר זאת.
אלי גולדשמידט: - ירים את ידו.
נחום לנגנטל: האם זה בלי פירוט?
אלי גולדשמידט: אם אתה רוצה עוד פירוט, תשאל אותו שאלות.
אלי גולדשמידט: הוא אמר, שלמיטב ידיעתו זה לא ל"נתיבי גליל", אבל הוא יבדוק.
יוסף יצחק פריצקי: הצעה - הטלפון פועל פה, והוא יכול לחזור בעוד עשר דקות.
דובר: מע"צ בעצמו מבצע זאת.
אלי גולדשמידט: האם לא "נתיבי גליל" מבצע את זה?
אלי גולדשמידט: קיבלנו תשובה.
אלי גולדשמידט: אני מעמיד להצבעה את פניה מספר 419 לוועדה.
אלי גולדשמידט: ה צ ב ע ה פניה מס' 419 לוועדה התקבלה ברוב קולות.
אלי גולדשמידט: ברוב קולות ובהתנגדות חבר-הכנסת לנגנטל - כשאני מציין שההתנגדות איננה לעניין עצמו אלא מטעמים אחרים - פניה מספר 419 אושרה.
דובר: האם פניה מספר 420 מעוכבת?
אלי גולדשמידט: היא לא מעוכבת.
אלי גולדשמידט: נצביע עליה בימים הקרובים.
אלי גולדשמידט: (פניה מס' 422 לוועדה)
אלי גולדשמידט: עתה, פניה מספר 422 לוועדה - משרד התמ"ס.
א' שביט: פניות של משרד התחבורה תהיינה אחרי זה?
אלי גולדשמידט: אנו עוברים לפי הסדר.
אלי גולדשמידט: תבלו קצת בנוכחותנו ובחברתנו.
א' גלעד: מדובר בשינויים פנימיים בתקציב המדען הראשי של מרכז ההשקעות וקצת תוספות.
א' גלעד: 500 אלף שקל נוספים לתקציב המועצה הישראלית לצרכנות ו-1.925 מליוני שקל לתכנית "עידוד 99".
אלי גולדשמידט: תכנית "עידוד 99" – לאן זה הולך?
א' גלעד: זה לא מפורט פה, אך אני יכול להגיד עכשיו.
א' גלעד: זה הולך לקרית-שמונה למנחת מטוסים שם.
אלי גולדשמידט: האם ב"עידוד 99" זה הולך רק לקרית-שמונה?
א' גלעד: הכסף הזה הולך אך ורק לקרית-שמונה.
יוסף יצחק פריצקי: למה בתקנה 381302 אתה הורדת מהכשרת כח-אדם לתעשיות 1.3 מליוני שקלים?
א' גלעד: אלה שינויים פנימיים בתוך המשרד עצמו על-פי סדר העדיפויות של המשרד.
יוסף יצחק פריצקי: האם אלה שינויים פנימיים על-פי סדר עדיפויות או עדיפויות פנימיות על-פי שינויים של סדרי-עדיפויות?
יוסף יצחק פריצקי: סלח לי על הביטוי הלא פרלמנטרי של ז'וז'ו חלסטרה, אך מה זה ה'ח'ארטה' הזה?
יוסף יצחק פריצקי: תגיד לי כמה אנשים יש בכוח אדם מקצועי ומה הורדת.
א' גלעד: אינני יכול להגיד לך.
א' גלעד: המשרד יכול להגיד לך.
יוסף יצחק פריצקי: האם יש פה מישהו מהמשרד?
דובר: הוא יצא.
אלי גולדשמידט: אם אתה רוצה לחכות ולשמוע ממישהו, בבקשה.
אלי גולדשמידט: הפניה לא מוצבעת.
אלי גולדשמידט: אני מבקש להזמין את נציג המשרד, כדי שיענה על שאלת חבר-הכנסת פריצקי לגבי ההפחתה הזו.
אלי גולדשמידט: לא דנים בזה עכשיו.
ס' אלחנני: זו פניה לגבי השיכון, שאינך מצביע עליה היום.
א' גלעד: אני יכול לתת תשובה כללית.
א' גלעד: המשרד לא מוציא בכל שנה את כל התקציב שיש אצלו.
א' גלעד: אנו פה אגמנו, לקראת סוף שנה, את התקציבים, כדי להעביר ל"עידוד 99", וחלק ניכר מתוך 1.925 מליוני השקל זה 1.3 מליוני השקל האלה, וזה כסף שהשנה לא ינוצל.
א' גלעד: לכן, אנו מעבירים אותו לטובת "עידוד 99".
יוסף יצחק פריצקי: אני רוצה שיבוא נציג המשרד ויסביר איך כשיש מאתיים אלף מובטלים המשרד לא מכשיר אנשים מקצועיים לעבודה בהיי-טק ולמה הוא לא עושה זאת.
יוסף יצחק פריצקי: אם הוא לא עושה זאת מאיזה שהן סיבות, אני מודיע לך שאני ועוד כמה חברים פה נשפד אותו על טיל.
יוסף יצחק פריצקי: לא יכול להיות דבר כזה.
יוסף יצחק פריצקי: מה זאת אומרת?
אלי גולדשמידט: על המשפט האחרון אני צריך- - -
יוסף יצחק פריצקי: אדוני היושב-ראש, אני מודה לך.
אלי גולדשמידט: אין לי שום בעיה, אך עזוב את השיפוד שזה דבר לא נעים.
ס' אלחנני: היתה פניה קשה יותר- - -
אלי גולדשמידט: זה לא היום.
אלי גולדשמידט: זה נדחה.
א' גלעד: יש עוד דברים בתמ"ס.
אלי גולדשמידט: אנו עוברים על הפניות לפי סדר רץ.
מאיר פרוש: מה עם פניה מספר 431?
אלי גולדשמידט: אינני עושה היום את פניה מספר 431.
ח' פרננדס: האם אתה רוצה לאשר רק את זה?
ח' פרננדס: כל הנושא הזה קשור יחד.
אלי גולדשמידט: אם כך, עזוב זאת.
אלי גולדשמידט: לא דנים בפניות 432 ו-433.
אלי גולדשמידט: עתה, הצעה לסדר של חבר-הכנסת חוגי.
עופר חוגי: בנושא הטיפול הנקודתי – ודיברתי על זה עם מר קוצי'ק - התברר שכל התקציבים מופנים לרשות, והרשות עושה בכסף מה שהיא רוצה.
עופר חוגי: יש בתי-ספר שנהנים מהכסף הזה, ויש ילדים של מעיין החינוך התורני ושל החינוך העצמאי שכלל לא נהנים מהכסף הזה.
עופר חוגי: אני מבקש להביא את מר קוצ'יק לכאן לשם הסברים.
אלי גולדשמידט: המנכ"ל קוצ'יק היה כאן לפני שבוע לגבי טיפול נקודתי.
עופר חוגי: הבעיה היא שאם כבר מעבירים כסף- - -
אלי גולדשמידט: לא מעבירים.
עופר חוגי: לדעתי, מעבירים כסף.
עופר חוגי: הגשתי שאילתה.
אלי גולדשמידט: דרך שניה היא שכאשר יבוא נושא הטיפול הנקודתי לאישור ועדת הכספים אפשר להעלות את הנושא הזה.
אלי גולדשמידט: הוא לא הגיע עכשיו.
אלי גולדשמידט: האם אביא אותו סתם?
אלי גולדשמידט: (פניות מס' 434 ו-435 לוועדה)
אלי גולדשמידט: עתה, פניות מספר 434 ו-435 לוועדה.
ע' לנג: זו בקשה, שמצד אחד היא החצי השני של תחבורה, מאחר וזה מועבר בהשתתפות ממשרד הפנים למשרד התחבורה, למע"צ, לנושא פיתוח תחבורה.
ע' לנג: חצי נוסף של הפניה הוא העברת תקציב למינהל מקרקעי ישראל עבור פיתוח תכניות מיתאר במיגזרים הדרוזיים- - -
אלי גולדשמידט: שוב, מיגזרי המיעוטים.
אלי גולדשמידט: אני מעמיד להצבעה את פניות מס' 434 ו-345 לוועדה.
אלי גולדשמידט: ה צ ב ע ה פניות מס' 434 ו-435 לוועדה התקבלו.
אלי גולדשמידט: פניות מספר 434 ו-435 אושרו.
אלי גולדשמידט: (פניות מס' 436 ו-437)
ס' אלחנני: עתה, פניות מספר 436 ו-437 לוועדה - פיתוח התעשיה, ותמיכות בענפי המשק.
מאיר פרוש: איך מביאים כסף כזה לרשות לפיתוח ירושלים?
מאיר פרוש: איך הרשות לפיתוח ירושלים מקבלת כסף מתקציב כזה?
א' גלעד: בשנה שעברה עברה החלטה על 18 מליון שקל – תקציב שנתי - לרשות לפיתוח ירושלים, וזאת לתמיכות בכל מיני נושאים ופה אפשר לראות את הפירוט.
א' גלעד: נתחיל בזה, שיש כאן העברה של ששה מליוני שקל מהתקציב בו היא נמצאת כרגע, שזה תקציב פיתוח של איזור התעשיה, דרך הרזרבה לתקציב התמיכות, ושם זה מתחלק ל-1.5 מליוני שקל שהולכים למרכז הביוטכנולוגי וזה עובר דרך המדען הראשי ועוד 4.5 מליוני שקלים שעוברים לצורך פרוייקטים של הרשות לפיתוח ירושלים.
מאיר פרוש: אלה ששה מליוני שקלים.
עופר חוגי: איך אתה יכול חוקית להעביר לרשות לפיתוח ירושלים?
עופר חוגי: אתה יכול לעשות להעביר לעיריית ירושלים, אבל הרשות לפיתוח ירושלים היא לא גוף ממשלתי.
מאיר פרוש: היא כן גוף ממשלתי, והוא משותף לפנים, אוצר ועיריית ירושלים.
מאיר פרוש: תקציבו בנוי משני שלישים מהממשלה ושליש מהעיריה.
מאיר פרוש: ביסודו כך היה.
א' גלעד: בסופו של דבר, ההחלטה מדברת על העברת 18 מליון שקל מתוך מקורות התמ"ס.
א' גלעד: זה בדיוק מה שאנו עושים פה.
עופר חוגי: האם הרשות מבוקרת ע"י המדינה?
מאיר פרוש: את המנכ"ל שלה שר האוצר צריך לאשר.
מוסי רז: היא גוף מבוקר ע"י מבקרת המדינה.
א' גלעד: יש שם עוד 12 מליון שקל שנשארים בתוך תקציב איזורי תעשיה, וזה דרך תקציב איזורי תעשיה מאושר עבור הרשות.
א' גלעד: בעצם, היחידה לאיזורי תעשיה בתמ"ס מפתחת עבור הרשות לפיתוח ירושלים.
אלי גולדשמידט: אני מעמיד להצבעה את פניות מספר 436 ו-437 לוועדה.
אלי גולדשמידט: ה צ ב ע ה פניות מס' 436 ו-437 לוועדה התקבלו.
אלי גולדשמידט: פניות מספר 436 ו-437 לוועדה אושרו.
אלי גולדשמידט: (פניות מס' 438 ו-439)
אלי גולדשמידט: עתה, פניות מספר 438 ו-439 בנושא מע"צ.
אלי גולדשמידט: חבר-הכנסת לנגנטל, האם ברצונך לעכב זאת?
נחום לנגנטל: בפעם הקודמת לא הספקתי להתכונן, והפעם התכוננתי.
נחום לנגנטל: יש לי רוב.
מאיר פרוש: תבקש שיעביר הסברים.
נחום לנגנטל: אתה יכול לדחות זאת.
נחום לנגנטל: יש הרבה מאד בעיות עם משרד התחבורה מלפני סוכות.
נחום לנגנטל: בהנחיית יושב-ראש הוועדה, כל פעם הוא שולח אותי, בצדק מבחינתו: "תדבר".
נחום לנגנטל: כל הסיורים שנקבעו גם לי כדי לבדוק מה היא הבעיה נדחו.
נחום לנגנטל: אתמול הסבירו לי מה הסיבה לכך שזה נדחה, ואמרו לי שמסוכן להסתובב שם, למשל בגוש עציון.
עופר חוגי: גוש עציון זה לא יהודה ושומרון.
א' שביט: זה לא עקרוני לגבי הפניה הספציפית הזו.
נחום לנגנטל: הממשלה נותנת עשרה מליון שקל.
נחום לנגנטל: האם לא הצלחתם לבצע?
א' שביט: זו רק הרשאה להתחייב.
נחום לנגנטל: לא מבקשים מכם להוציא מזומן.
נחום לנגנטל: האינכם יכולים לעשות הרשאה להתחייב על רכבת?
א' שביט: לגבי הרכבת, הוספנו השנה הרשאה להתחייב לנושא הקרונות.
נחום לנגנטל: אני מדבר על תשתיות.
נחום לנגנטל: למה אתה לוקח מפה 25 מליון שקל?
א' שביט: בגלל קידום הפרוייקטים.
א' שביט: יש לי אפשרות לקדם את הפרוייקטים במסגרת הרשאה להתחייב בתקציב משרד התחבורה.
נחום לנגנטל: למה אתה לא מקדם את זה ברכבת?
א' שביט: זה קשור לקידום זמינות, לפינויים וכו'.
נחום לנגנטל: אבל, את זה לא עשית.
נחום לנגנטל: אינך מבקש פה לקידום זמינות של הרכבת.
א' שביט: אני מדבר על כבישים.
א' שביט: תראה זאת גם בתקציב השנה הבאה.
נחום לנגנטל: התברר שאפילו כשיש לך את האמצעי של הרשאה להתחייב - אפילו את זה לא מסוגלים לבצע.
נחום לנגנטל: האם נשמע לך הגיוני שאדם לא יכול היה לעשות הרשאה להתחייב על רכבת, כאשר הוא אמר שזה הדבר?
א' שביט: יש בעיות.
נחום לנגנטל: אפשר בהרשאה להתחייב ל-2002 ול-2005.
נחום לנגנטל: אלה לא מזומנים.
ש' יפתח: זה עניין של חתימה של חוזה.
ש' יפתח: אם יש בעיות ביורוקרטיות או בעיות- - -
יוסף יצחק פריצקי: עם כל הכבוד הראוי, לא זה מה שחבר-הכנסת לנגנטל מדבר עליו.
יוסף יצחק פריצקי: שפלי ארץ אנו ודלים, אבל כשבא לפה שר ואומר: "רבותי, יש לי פרוייקט אותו אני לוקח" - אנו על פני הדברים מאמינים לו.
יוסף יצחק פריצקי: יושב פה מי שהיה מנכ"ל המשרד ואומר: "אינני מבין מה קורה פה ומה הולך פה.
יוסף יצחק פריצקי: אתם מספרים לי על העברה מפה ולשם".
יוסף יצחק פריצקי: תסבירו לי, בבקשה, לא ע"י אמירת "שינויים פנימיים" או "שימוש בעודפי תקציב".
יוסף יצחק פריצקי: האמן לי שאני יכול לך שאני יכול לתת לך שבעה סלוגנים שאתם יכולים להפיצם בין נערי האגף.
יוסף יצחק פריצקי: אפשר לומר "שינויים פנימיים מועדפים" או "עדיפות פנימית לשינויים תקציביים שלא נצפו".
יוסף יצחק פריצקי: תגידו לנו מה קרה.
נחום לנגנטל: אל תגיד לי את המצב שהוא הכי נורא מבחינתי: "ההוא זמין - שם אני שופך כסף".
א' שביט: אלה פרוייקטים שכולם מאושרים.
נחום לנגנטל: ברור שהם מאושרים.
נחום לנגנטל: לנו הכי חשוב כרגע שבאר-שבע תהיה?
נחום לנגנטל: פה אמרו לנו, ועל זה הלכנו.
נחום לנגנטל: אבל, מתברר שאמרו לנו סתם, ואחרי זה לא מסוגלים לבצע זאת.
נחום לנגנטל: עכשיו, אומרים: "קח את הכסף הזה ושפוך אותו שם כי שם זה יותר זמין".
נחום לנגנטל: יש לך עוד ארבעה מיליארדי שקלים לכבישים שאושרו בהיתכנות כלכלית שאפשר לבצע אותם אלא שאין לך כסף.
נחום לנגנטל: מעבר להיתכנות הכלכלית ולבדיקות הכלכליות שלכם ועל-פי כל הקריטריונים שלכם, עושים שיקולי עדיפות איפה שמים יותר את הכסף - נכון?
א' שביט: ההגיון אומר, שכאשר אתה מתחיל פרוייקט כדאי לך לסיימו כמה שיותר מהר כדי שהציבור ייהנה ממנו כמה שיותר מהר - נכון?
א' שביט: זה ברור.
נחום לנגנטל: בערך.
א' שביט: למה בערך?
נחום לנגנטל: אם אתה הופך כביש חד-מסלולי לדו-מסלולי, כבר משתמשים בו.
נחום לנגנטל: אבל, לא משנה.
נחום לנגנטל: בעיקרון, בגדול, אתה צודק.
א' שביט: זה העניין.
א' שביט: כשאתה רואה שיש לך פרוייקטים שנותר כסף שאי אפשר לבצע- - -
נחום לנגנטל: מה הסיבה לכך שזה נעצר?
נחום לנגנטל: למה כבר בספר התקציב של השנה הזו אומרים שזה קיים כבר בבסיס התקציב?
נחום לנגנטל: אני רוצה לדעת למה.
נחום לנגנטל: דרך אגב, את הערתי אמרתי בדצמבר בשנה שעברה.
נחום לנגנטל: אמרתם, שתבואו בסוף השנה.
נחום לנגנטל: אין לי אמצעי אחר מאשר לבקש מכם את ההסברים עכשיו.
נחום לנגנטל: אם אתם עוברים איתנו את המשוכה עכשיו- - -
אלי גולדשמידט: אינני מקיים על זה הצבעה.
אלי גולדשמידט: אני מבקש להביא לכאן את מנכ"ל משרד התחבורה לשם הסברים לחברי-הכנסת לנגנטל ופריצקי בנושא.
יוסף יצחק פריצקי: כולנו רוצים לדעת.
יוסף יצחק פריצקי: אם יכין המנכ"ל רשימת פרוייקטים שתוכננו, בוצעו ונעשו, נדע.
מאיר פרוש: תבקש מאיש האוצר שיקרא למנכ"ל.
א' שביט: לא.
א' שביט: נציג משרד התחבורה שמע זאת עכשיו.
אלי גולדשמידט: לגבי פניה מספר 440 בעניין בריאות, אין רפרנט.
אלי גולדשמידט: (פניה מס' 441 לוועדה)
משה גפני: האפשר להבין מה אמרת עכשיו?
אלי גולדשמידט: שר האוצר פונה לחברי-כנסת מופקרים ומבקש מהם אישורים.
אלי גולדשמידט: אני רוצה לדעת מה זה.
נחום לנגנטל: היושב-ראש גולדשמידט, היית בסדר גמור, ואני אומר לך זאת בשם כל החברים פה.
י' מרוז: יש ועדה שפועלת בתוך משרד האוצר, וזו ועדת חריגים לכל מיני מקרים חריגים בהם ניתן פטור ממסים עקיפים.
י' מרוז: מדובר בעיקר בעולים חדשים שיש להם פטור ממכס על רכבים ודברים כאלה.
י' מרוז: רק מקרים חריגים מובאים לוועדה, והיא מאשרת אותם ונותנת פטור ממסים.
י' מרוז: אנו מתגברים את תקציב הוועדה.
אלי גולדשמידט: זה מהרזרבה לפעולות מיוחדות.
אלי גולדשמידט: אני מעמיד להצבעה את פניה מספר 441 לוועדה.
אלי גולדשמידט: ה צ ב ע ה פניה מס' 441 לוועדה התקבלה.
אלי גולדשמידט: פניה מספר 441 לוועדה אושרה.
עופר חוגי: האם יש קריטריונים?
י' מרוז: ודאי, יש קריטריונים כתובים
י' מרוז: (פניה מס' 442 לוועדה)
אלי גולדשמידט: עתה, פניה מספר 442 לוועדה בעניין תחבורה.
אלי גולדשמידט: מדובר בנמל חדרה ובנמל יפו.
אלי גולדשמידט: חבר-הכנסת לנגנטל, האם אתה תעכב את זה?
א' שביט: תקציב נמל חדרה ונמל יפו הם תקציבים של 250 אלף שקל.
אלי גולדשמידט: האם סכומים כאלה לא מגיעים בפניה של 21 יום?
ס' אלחנני: זה לפי גודל התקנה.
אלי גולדשמידט: התקנה קובעת.
ס' אלחנני: זה 15% או זה.
ס' אלחנני: זה צריך לעבור שני סעיפים--
אלי גולדשמידט: --מצטברים.
ס' אלחנני: שניהם מצטברים.
אלי גולדשמידט: אני מעמיד להצבעה את פניה מספר 442 לוועדה.
אלי גולדשמידט: מי בעד תיחזוק הגוררות בנמל חדרה ושינויים פנימיים בנמל יפו?
אלי גולדשמידט: ה צ ב ע ה פניה מס' 442 לוועדה התקבלה.
אלי גולדשמידט: פניה מספר 442 לוועדה אושרה.
נחום לנגנטל: אחרי שאישרנו זאת, הגיע הזמן שמשרד התחבורה לא יעסוק במכירת אסלות בנמל תל-אביב ובחלוקת קפה.
נחום לנגנטל: אין דבר יותר לא הגיוני מזה שמשרד התחבורה עושה ביפו ובתל-אביב במכירת אסלות בנמל הרציף.
אלי גולדשמידט: חבר-הכנסת לנגנטל הוא מקצוען.
ס' אלחנני: מה זה?
ס' אלחנני: האם זו קרמיקה?
נחום לנגנטל: בזה משרד התחבורה מתעסק.
מוסי רז: חבר-הכנסת לנגנטל, היית המנכ"ל.
נחום לנגנטל: העברתי זאת למינהל מקרקעי ישראל.
נחום לנגנטל: הבנתי, שהשר הקודם החזיר זאת לשר התחבורה.
מוסי רז: כשאתה היית המנכ"ל, רצית שמנכ"ל לשעבר יישב פה בוועדה?
נחום לנגנטל: הערה - בדרך כלל, המנכ"ל שהיה לפניך והמנכ"ל שהיה אחריו הם האנשים הכי לא נורמליים שיש בעולם.
נחום לנגנטל: אינני אומר זאת.
נחום לנגנטל: זה שהיה לפני היה מצויין, וזה שאחרי הוא עוד יותר טוב.
אלי גולדשמידט: מה עם השר הקודם?
נחום לנגנטל: הכי מעולה.
אלי גולדשמידט: אני לא מדבר על הנוכחי אלא על הקודם.
נחום לנגנטל: המעולה שבמעולים.
נחום לנגנטל: השר הזה הכי מתעניין במשרד שיש לו, מעבר למשרד התיירות.
נחום לנגנטל: חס וחלילה, שלא יובן ממני דבר לא נכון.
נחום לנגנטל: אני רק אומר: חבל שנושא נמל יפו ונמל תל-אביב - שהצלחנו להיפטר מזה ולהעביר זאת למינהל מקרקעי ישראל שיטפלו בנדל"ן – חזר חזרה.
אלי גולדשמידט: חבר'ה, יש לנו הרבה פניות.
אלי גולדשמידט: האפשר לעבור הלאה אחרי ה-250 אלף שקל?
אלי גולדשמידט: (פניה מס' 443 לוועדה)
אלי גולדשמידט: עתה, פניה מספר 443 לוועדה - שינויים פנימיים בתקציב משרד ראש הממשלה והלשכה המרכזית לסטטיסטיקה.
י' מרוז: זו פניית סוף שנה של הלשכה המרכזית לסטטיסטיקה, וזו הפשרת רזרבה להתייקרויות בשכר.
אלי גולדשמידט: אני מעמיד להצבעה את פניה מספר 443 לוועדה.
אלי גולדשמידט: ה צ ב ע ה פניה מס' 443 לוועדה התקבלה.
אלי גולדשמידט: פניה מספר 443 לוועדה אושרה.
אלי גולדשמידט: (פניה מס' 444 לוועדה)
אלי גולדשמידט: בפניה מספר 444 לוועדה שר האוצר מבקש שינויים פנימיים בתקציב הפיתוח של משרד האוצר.
אלי גולדשמידט: מה הוא רוצה לפתח?
אלי גולדשמידט: - מיתקן שיקוף.
יוסף יצחק פריצקי: הוא מוריד את מיתקן השיקוף.
אלי גולדשמידט: זה בא ממיתקן שיקוף.
י' מרוז: אין פה שינויים בהוצאה.
י' מרוז: זו רק הרשאה להתחייב.
אלי גולדשמידט: אני מעמיד להצבעה את פניה מספר 444 לוועדה.
אלי גולדשמידט: ה צ ב ע ה פניה מס' 444 לוועדה התקבלה.
אלי גולדשמידט: פניה מספר 444 לוועדה אושרה.
אלי גולדשמידט: עתה, פניה מספר 446 לוועדה.
יעקב ליצמן: ברצוני לשמוע פה את השר על הפניה.
ע' כץ: נציג השר נמצא פה.
אלי גולדשמידט: מה עשו לכם?
אלי גולדשמידט: מה היא הבעיה?
אלי גולדשמידט: האם אתה יכול להגיד יותר בגלוי?
יעקב ליצמן: צריך לבדוק עם השר את הנתונים.
יעקב ליצמן: אני מוכן להסביר.
יעקב ליצמן: אני מבקש שהוא יהיה פה.
אלי גולדשמידט: האם אתה רוצה שאעצור קצת?
יעקב ליצמן: תצביע.
ב' יפה-נוף: אני ברוך יפה-נוף ממשרד העבודה והרווחה.
ב' יפה-נוף: משרד העבודה והרווחה מפעיל את רוב שירותי הרווחה באמצעות הרשויות המקומיות, כשאנו מעבירים לרשויות המקומיות כדי להפעיל את הרווחה ומקבלים השתתפות של 25%.
ב' יפה-נוף: השתתפות הרשויות המקומיות בשיעור של 25% נרשמת כהוצאה מותנית בהכנסה.
ב' יפה-נוף: במשך השנה נוספו תקציבים לשירותי הרווחה שהועברו לרשויות המקומיות, והרשויות המקומיות הוסיפו את חלקן - את ה-25% שלהן.
ב' יפה-נוף: כתוצאה מכך, צריך היה לתקן את ההוצאות.
ב' יפה-נוף: מדובר פה על אישור תקציבי שמבקש רק תיקון של אותן הכנסות שמגיעות מהרשויות המקומיות – חלקם זה אותן 25% שהן מחוייבות עבור השלמת השתתפותן בהוצאות הרווחה לאוכלוסיה שלהן.
ס' אלחנני: איפה ה-75% של המשרד?
ב' יפה-נוף: ה-75% של המשרד לא מופיע פה.
ב' יפה-נוף: הוא כבר מופיע בפניה 454 שנגיע אליה, כשהפרידו זאת מבחינה טכנית, או שזה כבר ניתן באישורים קודמים.
ב' יפה-נוף: זה עניין טכני.
אלי גולדשמידט: הרשות מוציאה ופונה אליכם.
אלי גולדשמידט: לכן, זו הוצאה מותנית בהכנסה.
אלי גולדשמידט: ההסבר ברור.
אלי גולדשמידט: אני מעמיד להצבעה את פניה מספר 446 לוועדה, וכל אחד יצביע בדרכו.
אלי גולדשמידט: ה צ ב ע ה בעד - 3 נגד - רוב.
אלי גולדשמידט: פניה מס' 446 לוועדה לא התקבלה.
ס' אלחנני: שלושה חברי-כנסת הצביעו בעד.
אלי גולדשמידט: שלושה חברי-כנסת הצביעו בעד, והרוב הצביעו נגד.
אלי גולדשמידט: הפניה נפלה.
יעקב ליצמן: זה יהיה על כל פניות עבודה ורווחה.
אלי גולדשמידט: תודיעו לשר רענן כהן לגבי חבר-הכנסת ליצמן.
ב' יפה-נוף: אנו לא נוכל לשלם לחינוך התורני את החודשיים האחרונים.
ב' יפה-נוף: מופיע פה סכום של חמישה מליוני שקלים.
אלי גולדשמידט: ברוך יפה-נוף, זה עניין בינו לבין הפוליטיקאים.
אלי גולדשמידט: למה אתה צריך להכניס את הראש הבריא שלך למיטה מה-זה חולה?
אלי גולדשמידט: (פניות מס' 448 ו-449 לוועדה)
אלי גולדשמידט: עתה, פניות מספר 448 ו-449 לוועדה.
אלי גולדשמידט: האם בחינוך יש בעיות פוליטיות?
אלי גולדשמידט: יופי, אפשר להעביר זאת במהירות.
אלי גולדשמידט: מדובר על 12.335 מליון שקל.
אלי גולדשמידט: חבר-הכנסת יוסי פריצקי, בזמנו, עצרת פניה.
אלי גולדשמידט: האם זה היה זה?
אלי גולדשמידט: – לא.
יוסף יצחק פריצקי: הורדתי אותו.
אלי גולדשמידט: ביקשת ואחר כך הורדת את ההתייעצות.
אלי גולדשמידט: האם זה כבר היה פה פעם?
א' אליאל: זה היה ואולי נדחה.
יוסף יצחק פריצקי: תצביע על זה.
אלי גולדשמידט: ליתר ביטחון, נצביע.
אלי גולדשמידט: ליתר ביטחון, אני אומר את הדברים לצורך הפרוטוקול.
אלי גולדשמידט: זו פניה, שחבר-הכנסת יוסי פריצקי בזמנו עיכב בצורה מסויימת, כנראה באמצעות רביזיה ואחר כך הסיר אותה.
אלי גולדשמידט: אני מעמיד להצבעה את פניות מספר 448 ו-449 לוועדה.
אלי גולדשמידט: ה צ ב ע ה פניות מס' 448 ו-449 לוועדה התקבלו.
אלי גולדשמידט: פניות מספר 448 ו-449 לוועדה אושרו.
אלי גולדשמידט: שינויים בתקציב לשנת 2000 (פניה מס' 398 לוועדה)
אלי גולדשמידט: פניה מספר 398 לוועדה - שכר ומינהלה בלשכות המשרד ברחבי העולם ופעולות משותפות עם גורמי התיירות הפרטיים.
אלי גולדשמידט: כשעלתה הפניה קודם, הרפרנט לא היה.
א' תמרי: מדובר בהתאמות אחרונות בין תכניות בתקציב משרד התיירות.
א' תמרי: מדובר בעיקר בהתאמות שכר.
א' תמרי: משרד התיירות העלה את רמת פעילותו בלשכות בחו"ל הן של השליחים והן של העובדים המקומיים שהוא שוכר שם בעיקר בגלל הפעילות בשנת 2000 ועכשיו בגלל המשבר.
א' תמרי: מדובר בהתאמה כדי לכסות את הגרעון שנוצר.
אלי גולדשמידט: מה המקור של זה?
אלי גולדשמידט: אני רואה שהמקור הוא שירותי תיירות בישראל והכשרת כוח-אדם בתיירות.
א' תמרי: שירותי תיירות.
א' תמרי: יש גם חלק מחוק עידוד השקעות הון.
עופר חוגי: יש אבטלה גדולה בתיירות.
א' תמרי: לא בקרב עובדי משרד התיירות.
אלי גולדשמידט: אני מעמיד להצבעה את פניה מספר 398 לוועדה.
אלי גולדשמידט: ה צ ב ע ה פניה מס' 398 לוועדה התקבלה.
אלי גולדשמידט: פניה מספר 398 לוועדה אושרה.
אלי גולדשמידט: שינויים בתקציב לשנת 2000 (פניה מס' 450 לוועדה)
אלי גולדשמידט: עתה, פניה מספר 450 לוועדה - שינויים פנימיים בתקציב המדפיס הממשלתי.
י' מרוז: בינתיים, יש להם תקציב.
יעקב ליצמן: מה יש לו ברמלה?
יעקב ליצמן: מה הוא מדפיס ברמלה?
י' מרוז: יש איזו שהיא שלוחה.
י' מרוז: אני מוכנה לבדוק.
י' מרוז: אין לי תשובה.
אלי גולדשמידט: כנראה, שיש להם שם איזה שהוא משרד או איזה שהוא סניף.
אלי גולדשמידט: אינני רואה בעיה להעביר מהנהלה לאמרכלות וכספים.
אלי גולדשמידט: אני מעמיד להצבעה את פניה מספר 450 לוועדה.
אלי גולדשמידט: ה צ ב ע ה פניה מס' 450 לוועדה התקבלה.
אלי גולדשמידט: פניה מספר 450 לוועדה אושרה.
אלי גולדשמידט: פניה מספר 451 לוועדה - משרד הפנים - תכנית מיתאר לאיזור נתניה.
יעקב ליצמן: אני יכול להסביר את הפניה.
אלי גולדשמידט: זה יפול בוועדה, ותהיה רביזיה.
אלי גולדשמידט: בינתיים נעבור לפניות משרד העבודה והרווחה.
אלי גולדשמידט: עתה, פניה מספר 454 לוועדה.
דובר: הוא הלך.
אלי גולדשמידט: הוא הלך.
אלי גולדשמידט: האם רפרנט פנים ישנו?
אלי גולדשמידט: האם הוא חזר?
אלי גולדשמידט: הוא איננו.
אלי גולדשמידט: עתה, פניה מספר 455 לוועדה העוסקת במשרד ראש הממשלה.
אלי גולדשמידט: מי מציג זאת?
י' מרוז: פניה מספר 455 לוועדה עוסקת במשרד ראש הממשלה, אבל זה לא הנושא שלי.
י' מרוז: שינויים בתקציב לשנת 2000 (פניה מס' 456 לוועדה)
אלי גולדשמידט: עתה, פניה מספר 456 לוועדה - הוצאה מותנית בהכנסה של מכון היהלומים הישראלי.
א' גלעד: בפניה זו יש לא מעט שינויים פנימיים בזוטות, והדברים העיקריים שם הם קודם כל ששה מליוני שקלים, שאנו מוסיפים בתקציב הממונה על היהלומים - יותר נכון בתקציב מכון היהלומים, שזה גוף נפרד.
א' גלעד: זהו גוף שגובה שני פרומיל על המחזור של יהלומים מלוטשים שנכנסים למדינת ישראל.
א' גלעד: מכיון שהשנה יש גידול די משמעותי בהיקף אותם יהלומים, יש גידול בהכנסות שלהם ואנו לא רוצים שזה ילקח מקופת המדינה ואז אנו מאפשרים לו להגדיל את הגבייה.
אלי גולדשמידט: אני מכיר את זה קצת.
אלי גולדשמידט: אני מעמיד להצבעה את פניה מספר 456 לוועדה.
אלי גולדשמידט: ה צ ב ע ה פניה מס' 456 לוועדה התקבלה.
אלי גולדשמידט: פניה מספר 456 לוועדה אושרה.
אלי גולדשמידט: שינויים בתקציב לשנת 2000 (פניה מס' 455 לוועדה)
אלי גולדשמידט: עתה, פניה מספר 455 לוועדה - 1.7 מליוני שקלים לצורך מימון גרעונות שכר בארץ ובחו"ל, והפשרת רזרבה לנושא מערכת מחשב בסך 1.5 מליוני שקלים.
אלי גולדשמידט: האם כל זה שייך ל"נתיב"?
י' שלם: אני ים שלם.
י' שלם: כן, הכל שייך ל"נתיב".
אלי גולדשמידט: אלו גרעונות יש?
אלי גולדשמידט: האם אלה התאמות שכר?
י' שלם: שכר.
יעקב ליצמן: אנו הבנו ש"נתיב" חוסל - לא?
אלי גולדשמידט: מה פתאום?
דובר: הלוואי.
אלי גולדשמידט: זה לא תפקידך להגיד "הלוואי".
י' שלם: לא סגרו זאת, ולפי החלטה של ראש הממשלה זה ממשיך.
אלי גולדשמידט: לא סגרו את "נתיב".
אלי גולדשמידט: אני מעמיד להצבעה את פניה מספר 455 לוועדה.
אלי גולדשמידט: ה צ ב ע ה פניה מס' 455 לוועדה התקבלה.
אלי גולדשמידט: פניה מספר 455 לוועדה אושרה.
אלי גולדשמידט: שינויים בתקציב לשנת 2000 (פניה מס' 461 לוועדה)
אלי גולדשמידט: עתה, פניה מספר 461 לוועדה.
י' מרוז: אלה שינויים פנימיים בתקציב משרד האוצר.
י' מרוז: זו פניית סוף שנה.
יעקב ליצמן: למה צריך שני מליוני שקלים לשירותי מס רכוש?
יעקב ליצמן: אין מס רכוש.
ס' אלחנני: זה כל העניין.
יעקב ליצמן: האם אסור לבקש הסבר?
יעקב ליצמן: אני מתנצל על כך שביקשתי הסבר.
יעקב ליצמן: מדובר בפרט מספר 050406 בפניה.
י' מרוז: זו הוצאה מותנית בהכנסה לשם התפעול השוטף שלהם.
אלי גולדשמידט: אני מעמיד להצבעה את פניה מספר 461 לוועדה.
אלי גולדשמידט: פניה מס' 461 לוועדה התקבלה.
אלי גולדשמידט: פניה מספר 461 לוועדה אושרה.
אלי גולדשמידט: שינויים בתקציב לשנת 2000 (פניה מס' 469 לוועדה)
ס' אלחנני: עתה, פניה מספר 469 לוועדה - שינויים פנימיים בתקציב משרד המשפטים והנהלת בתי-המשפט.
י' מרוז: זה אותו סיפור.
אלי גולדשמידט: אני שמח, שיש פה תוספת של 16 מליון שקל לסנגוריה הציבורית, וזה חשוב מאד, אם כי יש הפחתה של מליון וחצי שקל ביחידה לחקירת שוטרים.
י' מרוז: היה שם עודף.
י' מרוז: זה על-פי סדרי עדיפויות.